钦定古今图书集成/明伦汇编/闺媛典/第159卷 > 陈大韶妻万氏
## 钦定古今图书集成/明伦汇编/闺媛典/第159卷 > 陈大韶妻万氏

按《常德府志》：“万氏，武陵贡士陈大韶妻。幼随父璇任
所读书，通书史。大韶没，氏年二十七，欲自尽，姑黄劝
止之，每日号哭不辍声，惟夜暂息。所亲讽更适，变色
曰：‘吾翁姑止一子，恃我以老，此言何为而发’？”言者惭
退。正德初，逆瑾诬告士类，翁策以御史告病亦被罚。
米万，尽脱钗钏助完，略无吝色。翁久病，赖得释忧。尝
有疾，不肯延医。训遗孤，录领乡荐。嘉靖中，监司旌表。